Συντεταγμένες: 52°23′49.99″N 16°51′29.02″E﻿ / ﻿52.3972194°N 16.8580611°E﻿ / 52.3972194; 16.8580611

Το **Στάδιο του Πόζναν** (πολωνικά: Stadion Poznań), γνωστό επίσης ως **Δημοτικό Στάδιο του Πόζναν** (πολωνικά: Stadion Miejski w Poznaniu) και **Στάδιο της Οδού Βουλγαρίας** (πολωνικά: Stadion przy ul.Bułgarskiej) από την οδό που αυτό βρίσκεται, είναι στάδιο ποδοσφαίρου στη συνοικία Γκρούνβαλντ του Πόζναν της Πολωνίας. Έχει χωρητικότητα 43.269 θεατών. Το στάδιο χτίστηκε αρχικά μεταξύ 1968 και 1980. Από τα εγκαίνιά του τον Αύγουστο του 1980, η Λεχ Πόζναν χρησιμοποιεί το στάδιο ως έδρα της. Έχει επίσης χρησιμοποιηθεί σποραδικά από την Βάρτα Πόζναν.

Την περίοδο 2003–2010, το στάδιο υποβλήθηκε σε πλήρη ανακατασκευή, συμπεριλαμβανομένης της κατασκευής τεσσάρων νέων πλήρως στεγασμένων κερκίδων. Αυτή τη στιγμή είναι το πέμπτο μεγαλύτερο στάδιο στην Πολωνία (μετά το Εθνικό Στάδιο της Βαρσοβίας, το Στάδιο της Σιλεσίας, το Στάδιο του Βρότσουαφ και το Στάδιο του Γκντανσκ) και το τρίτο μεγαλύτερο στάδιο στην Εκστρακλάσα (μετά τα δύο τελευταία). Τα εγκαίνια μετά την τελική ανακαίνιση έγιναν στις 20 Σεπτεμβρίου 2010, με τη συναυλία του Symphonicity Tour από τον Στινγκ.

Από τον Ιούνιο του 2013 έως τον Ιούνιο του 2018, το στάδιο ονομαζόταν **Στάδιο INEA**, λόγω χορηγίας με τον τηλεπικοινωνιακό πάροχο Inea.

Ιστορία
-------

Εσωτερικό του σταδίου το 2010
Οι εργασίες κατασκευής του σταδίου ξεκίνησαν το 1968. Όπως τα περισσότερα γήπεδα εκείνης της εποχής, χτίστηκε σε τεχνητούς λόφους στους οποίους στη συνέχεια διαμορφώθηκαν οι τσιμεντένιοι πάγκοι και η κορώνα του σταδίου. Η κατασκευή αποτελούνταν από τρεις κερκίδες (σε χαρακτηριστικό στυλ U), ενώ ο χώρος που αφιερώθηκε για την τέταρτη κερκίδα αφέθηκε ελεύθερος. Εκεί έπρεπε να κατασκευαστούν πισίνα και γυμναστήρια, αλλά αυτό το σχέδιο δεν υλοποιήθηκε ποτέ. Χρειάστηκαν σχεδόν 12 χρόνια για να ολοκληρωθεί η όλη δομή. Ο πρώτος αγώνας του νέου σταδίου ήταν η ισοπαλία με 1-1 μεταξύ της Λεχ Πόζναν και της Μότορ Λούμπλιν, που διεξήχθη στις 23 Αυγούστου 1980 με 18.000 θεατές. Ο πρώτος σκόρερ για τους γηπεδούχους στο νέο γήπεδο ήταν ο Μάρεκ Σκουρτσίνσκι.

Έξι χρόνια αργότερα κατασκευάστηκαν τα πιο συγκεκριμένα στοιχεία του σταδίου - τέσσερις ιστοί ύψους 56 μέτρων με προβολείς των οποίων ο συνολικός φωτισμός ήταν 1890 λουξ. Προβολείς χρησιμοποιήθηκαν για πρώτη φορά σε αγώνα μεταξύ των εθνικών ομάδων της Πολωνίας και της Ελλάδας (2-1).

Ρεκόρ προσέλευσης σημειώθηκε στις 8 Απριλίου 1984, όταν το στάδιο γέμισε με περίπου 45.000 θεατές, ενώ η επίσημη χωρητικότητα εκείνη την εποχή ήταν μόνο 40.000. Αντίπαλος ήταν η Βίντζεφ Λοτζ και ο αγώνας έληξε με νίκη με 1-0 για τη Λεχ Πόζναν. Λίγα χρόνια αργότερα, το στάδιο εξοπλίστηκε με ηλεκτρονικό πίνακα αποτελεσμάτων, ο οποίος τοποθετήθηκε πίσω από τον τομέα νούμερο 8. Για πολλά χρόνια, δεν είχαν γίνει εργασίες εκσυγχρονισμού εκτός από την τοποθέτηση νέων πλαστικών καθισμάτων στις αρχές της δεκαετίας του 1990.

Σε αυτό το στάδιο ξεκίνησε η Λεχ Πόζναν τη «χρυσή εποχή» της. Τις δεκαετίες του 1980 και του 1990, η Λεχ κέρδισε 6 Πρωταθλήματα (1983, 1984, 1990, 1992, 1993, 2010), 5 Κύπελλα Πολωνίας (1982, 1984, 1988, 2004, 2009) και 4 Σούπερ Καπ Πολωνίας (1990, 1992, 2004, 2009).

Ευρωπαϊκό Πρωτάθλημα Ποδοσφαίρου 2012
-------------------------------------

Το στάδιο ήταν ένας από τα γήπεδα διεξαγωγής του Ευρωπαϊκού Πρωταθλήματος Ποδοσφαίρου του 2012. Τρεις αγώνες του 3ου Ομίλου διεξήχθησαν σε αυτό: Κροατία εναντίον Ιρλανδίας στις 10 Ιουνίου, Κροατία εναντίον Ιταλίας στις 14 Ιουνίου και Ιρλανδία εναντίον Ιταλίας στις 18 Ιουνίου. (Οι άλλοι τρεις αγώνες σε αυτόν τον όμιλο διεξήχθησαν στο Στάδιο του Γκντανσκ).

|  |  |  |  |  |  |  |
| --- | --- | --- | --- | --- | --- | --- |
| **Ημερομηνία** | **Ώρα (UTC+2)** | **Ομάδα 1** | **Σκορ** | **Ομάδα 2** | **Φάση της διοργάνωσης** | **Θεατές** |
| 10 Ιουνίου 2012 | 20:45 |  Ιρλανδία | 1 - 3 |  Κροατία | 3ος Όμιλος | 39.950 |
| 14 Ιουνίου 2012 | 18:00 |  Ιταλία | 1 - 1 |  Κροατία | 3ος Όμιλος | 37.096 |
| 18 Ιουνίου 2012 | 20:45 |  Ιταλία | 2 - 0 |  Ιρλανδία | 3ος Όμιλος | 38.794 |

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  Zenon Kubiak. «To pewne - Warta będzie grała na Bułgarskiej - Wieści - MM Moje Miasto» (στα Πολωνικά). Mmpoznan.pl. Ανακτήθηκε στις 7 Δεκεμβρίου 2011.
3. ↑  «Stadion Miejski w Poznaniu (Stadion Lecha Poznań) –». Stadiony.net. Ανακτήθηκε στις 7 Δεκεμβρίου 2011.
4. ↑  «Stadiony piłkarskie w Polsce –». Stadiony.net. Ανακτήθηκε στις 7 Δεκεμβρίου 2011.
5. ↑  «Lech Poznań i Inea kończą współpracę. Stadion przy Bułgarskiej zmieni nazwę» [Lech Poznań and Inea end their cooperation. The stadium at Bułgarska St. will change its name]. *Głos Wielkopolski* (στα Πολωνικά). 29 Ιουνίου 2018. Ανακτήθηκε στις 12 Δεκεμβρίου 2021.
6. ↑  «Poland 1980/81». Rsssf.com. 1 Απριλίου 2001. Ανακτήθηκε στις 7 Δεκεμβρίου 2011.
7. ↑  Maciej Kostecki, Tomasz Kiełbowicz (www.eMaxer.eu) (3 Δεκεμβρίου 2011). «Lech Poznań NET- Nieoficjalny serwis poznańskiego Lecha». Lechpoznan.net. Αρχειοθετήθηκε από το πρωτότυπο στις 25 Απριλίου 2012. Ανακτήθηκε στις 7 Δεκεμβρίου 2011.
8. ↑  «Kks Lech Poznań S.A». Lechpoznan.pl. 27 Νοεμβρίου 2011. Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 7 Δεκεμβρίου 2011.
9. ↑  Maciej Kusina. «Skarb - Lech Poznań». 90minut.pl. Ανακτήθηκε στις 7 Δεκεμβρίου 2011.
10. ↑  Euro 2012: Venue guide for European Championship finals[*νεκρός σύνδεσμος*], news.bbc.co.uk. Retrieved 3 December 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο του Πόζναν** |

* Страница стадиона на сайте клуба (Πολωνικά)
* Визуализация проекта реконструкции (Πολωνικά)
* Фото стадиона на 2012ua.net
* В Познани открыли первый польский стадион к ЕВРО-2012

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάδια Ευρωπαϊκού Πρωταθλήματος Ποδοσφαίρου 2012 |
| --- |
|  |
| Πολωνία | 
* **Εθνικό Στάδιο της Βαρσοβίας** (Βαρσοβία)
* **Στάδιο του Γκντανσκ** (Γκντανσκ)
* **Στάδιο του Βρότσουαφ** (Βρότσουαφ)
* **Στάδιο του Πόζναν** (Πόζναν)
 |
|  |
| Ουκρανία | 
* **Στάδιο Ολιμπίνσκι** (Κίεβο)
* **Αρένα Ντονμπάς** (Ντονέτσκ)
* **Στάδιο Μεταλίστ** (Χάρκοβο)
* **Αρένα Λβιβ** (Λβιβ)
 |

 |